als_Latn dik_Latn sag_Latn
Policia britanike ka njoftuar se ka arrestuar një 38 vjeçar në aeroportin Heathroë, lidhur me sulmin në koncertin e këngëtares Ariana Grande muajin e kaluar në Manchester Arena ku u vranë 22 persona.
“Ky person është arrestujar me dyshimin se ka kryer një vepër penale në kundërshtim me ligjin kundër terrorizmit dhe mbetet në paraburgim”, thuhet në një deklaratë të policisë britanike të postuar në Twitter, transmeton Klan Kosova.
Si ndodhi sulmi terrorist?
Në orën 22:00 me orën lokale të Britanisë, një furgon i bardhë, sulmoi këmbësorët në London Bridge, dhe më pas tre burra sulmuan me thikë disa persona në një lokal pranë Borough Market.
Të tre sulmuesit mbartnin xhaketa me bomba të rreme u vranë nga policia menjëherë pas ngjarjes. Dëshmitarët okularë u shprehën se mbrëmjen e së shtunës vunë re një furgon të bardhë i cili po ecte me shpejtësi drejt urës së Londrës dhe shtypi të gjithë këmbësorët që kishte përpara dhe më pas u përplas në afërsi të një lokali.
Më pas mësohet se nga furgoni kanë dalë 3 persona të cilët filluan menjëherë të sulmonin njerëzit që ndodheshin të ulur nëpër baret e vendit.
Zona në të cilën ndodhi sulmi, është një zonë tejet e populluar nga njerëzit gjatë periudhës së verës. Njerëzit e tmerruar filluan të vraponin sa më parë dhe shumë prej tyre morën metrot që ndodheshin afër në mënyrë që të shpëtonin.
Një dëshmitar tregon për BBC se pa një grua e cila u ther me thikë rreth 10-15 herë nga terroristët, të cilët bërrtisin “kjo është për Allahun”. Pas 8 minutash nga sulmi, të tre terroristët u qellun për vdekje nga policia.
als_Latn als_Latn als_Latn als_Latn als_Latn als_Latn als_Latn als_Latn